b'\n_START_ARTICLE_\nJonas Kasnauskas\n_START_SECTION_\nBiografija\n_START_PARAGRAPH_\n1950\xe2\x80\x931954 choro dirigavimo mok\xc4\x97si Klaip\xc4\x97dos muzikos mokykloje (d\xc4\x97st. K. Griauzd\xc4\x97), 1955\xe2\x80\x931960 choro dirigavimo studijas neakivaizdiniu b\xc5\xabdu t\xc4\x99s\xc4\x97 Lietuvos valstybin\xc4\x97je konservatorijoje (doc. A. Budri\xc5\xabno ir vyr. d\xc4\x97stytojo J. Vadausko klas\xc4\x97s)._NEWLINE_1954\xe2\x80\x931960 muzikos mokytojas ir moksleivi\xc5\xb3 chor\xc5\xb3 vadovas Klaip\xc4\x97dos 5-ojoje vidurin\xc4\x97je mokykloje, metus buvo direktoriaus pavaduotojas mokymo reikalams. 1960\xe2\x80\x931966 muzikos d\xc4\x97stytojas Klaip\xc4\x97dos pedagogin\xc4\x97je mokykloje, buvo muzikos mokymo metodin\xc4\x97s komisijos pirmininkas. 1966\xe2\x80\x931992 Klaip\xc4\x97dos Stasio \xc5\xa0imkaus auk\xc5\xa1tesniosios muzikos mokyklos (konservatorijos) direktorius, tuo laikotarpiu ir v\xc4\x97liau choro dirigavimo d\xc4\x97stytojas, pareng\xc4\x97 b\xc5\xabr\xc4\xaf jaun\xc5\xb3j\xc5\xb3 chorved\xc5\xbei\xc5\xb3. Vadovavo Klaip\xc4\x97dos \xc5\xbeem\xc4\x97s \xc5\xabkio technikumo, 18-osios proftechnikos mokyklos, \xe2\x80\x9eTriny\xc4\x8di\xc5\xb3" fabriko, alaus daryklos ir kitiems m\xc4\x97g\xc4\x97j\xc5\xb3 chorams._NEWLINE_J. Kasnauskas buvo Klaip\xc4\x97dos miesto liaudies deputat\xc5\xb3 tarybos deputatas (\xc5\xa1vietimo ir kult\xc5\xabros komisijos pirmininkas), uostamies\xc4\x8dio meno m\xc4\x97g\xc4\x97j\xc5\xb3 ap\xc5\xbei\xc5\xabr\xc5\xb3 ir chor\xc5\xb3 konkurs\xc5\xb3 \xc5\xbeiuri pirmininkas arba narys, respublikini\xc5\xb3 dain\xc5\xb3 \xc5\xa1ven\xc4\x8di\xc5\xb3 konsultantas. 1973 jam suteiktas nusipelniusio mokytojo vardas.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'